# Aups (Var)

Aups (Aups en francés) es una comuna provençala situada dins lo departament de Var e la region de Provença-Aups-Còsta d'Azur. La vila es celèbra per son mercat dei rabassas.

## Geografia

Aups es a 500 m d'altitud ai pòrtas de Verdon, entre la plana deis Uchanas e lei premiers còntrafòrts deis Aups coma la montanha deis Espiguieras (880 m).
La comuna es integrada dins lo Pargue Naturau Regionau de Verdon despuei 2000.

## Toponimia

Aups se pronóncia. Per dire a Aups, se ditz correntament as Aups (en nòrma mistralenca escrivon Aup, à-z-Aup segon lo TDF). Veire tanben Ais de Provença e Albi.

## Istòria

Juli Cesar i passèt per conquistar Gàllia e auriá dich « aimi mai d'èsser premier as Aups que d'èsser segond a Roma » (legenda de segur !). La vila foguèt pilhada per leis uganauds dau baron d'Alemanha de Provença particularament en 1574 onte pilhèron lo vilatge e maselèron 18 aupencs. Una "verge dau masèu" foguèt erigida sus lo luòc dau borrelatge, carriera dau Relòtge. Aups foguèt lo centre de l'insurreccion varesa republicana en 1851 còntra lo còp d'Estat de Napoleon III, una veraia caça de l'òme foguèt liurada lo 10 de decembre. Lo vilatge prenguèt per escais lo Centre Var roge. La vila foguèt tanben un grand centre de la Resisténcia Francesa pendent la Segonda Guèrra Mondiala.

## Administracion

Lista dei cònsols successius :
| Periòde | Periòde | Identitat | Etiqueta | Qualitat |
| març de 2008 | 2026 | Antoine Faure | divèrs drecha | farmacian |
| març de 2001 | 2008 | Pierre Rollandy | divèrs drecha, puèi UMP | retirat de mètge generalista, conselhier generau (1973 → 2008) |
| junh de 1995 | 2001 | Roland Ciofi | divèrs senèstra | regènt (professor deis escòlas a z-Aups) |
| març de 1989 | 1995 | Pierre Rollandy | | |
| genier de 1973 | 1989 | Geneviève Le Bellegou-Béguin (filha d'Edouard)) | PS | avocata, conselhièra regionala, vice-presidenta dau Conselh regionau, senatritz (1981-1986) |
| març de 1966 | 1972 (mòrt en foncions) | Édouard Le Bellegou | SFIO puèi PS | avocat, conselhier generau (1951 → 1972), vice-president dau conselh generau (1959 → 1972), senator (1959-1972) |
| març de 1959 | 1966 | Étienne Romano | sense | constructor aeronautic a Canas |
| julhet de 1951 | 1959 | Anatole Lambert | SFIO | comerçant |
| | 1951 | | | |
| 1821 | 1830 | Carles Sigaud de Bresc | | |
| | 1821 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 2122, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 744 | 2 949 | 2 947 | 2 937 | 3 083 | 2 661 | 2 827 | 2 914 | 2 871 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 704 | 2 647 | 2 712 | 2 597 | 2 610 | 2 601 | 2 267 | 2 050 | 1 892 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 806 | 1 671 | 1 588 | 1 299 | 1 339 | 1 281 | 1 292 | 1 349 | 1 337 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 442 | 1 488 | 1 500 | 1 652 | 1 796 | 1 903 | 2 029 | 2 047 | 2 065 2 128 |
| 2009 | 2010 |
| 2 083 2 147 | 2 095 2 161 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Activitats

Torisme, rabassa, caça, tradicions provençalas, mèu.
Aups es conegut per son mercat dei rabassas, lo tresen de França per òrdre d'importància. Se ten cada dijòus de novembre a febrier.

## Torisme

* Carrieras de l'Edat Mejana
* Collegiada de Sant Brancaci
* Capèla de Nòstra Dòna de la Desliurança
* Roïnas dau castèu e dei barris d'Aups.
Aups es la placa viradissa de l'Aut Var. L'influéncia toristica dei Gòrgas de Verdon e dau lac de Santa Crotz atira de toristas nombrós as Aups, subretot au mercat provençau (lo dimècres e lo dissabte).

## Vèire tanben

* Comunas de Var

## Nòtas e referéncias

* Portal de Provença